Jalak Bali

**Jalak Bali** (*Leucopsar rothschildi*) inggih punika soroh paksi éndémik Bali sané mawarna putih sejabaning tutuk kampid miwah ikuhné sané mawarna ireng, miwah belulang ring nampek mata sané mawarna biru. Nénten wénten bédané sané ageng ring pantaraning paksi muani miwah paksi luh. Sané mangkin wénten kirang saking 100 ukud paksi sané kantun idup ring Bali. Jalak Bali inggih punika soroh beburon Bali éndémik, inggian nénten idup ring wewidangan tiosan sajabaning tuah ring  Bali. Lianan ring Jalak Bali nénten wénten buron éndémik tiosan ring Bali. Citra Jalak Bali wénten ring koin Indonésia, 200 rupiah.

## Taksonomi miwah sistematika
Jalak Bali puniki katlatarang sacara resmi ring warsa 1912 olih ahli ornitologi Jerman Erwin Stresemann madasar antuk spésimén pangina sané kapupulang ring Pulo Bali ring Indonésia. Ida nyobyahang soroh anyar *Leucopsar* miwah makarya wastan binomial *Leucopsar rothschildi*. Wastan soroh punika nyangkepang Yunani Purwa λευκός (*leukos*) sane maartos "putih" sareng ψάρ (*psarling*) sané maartos "jalak". Khusus épithét kapilih mangda prasida ngaturang pamuji majeng ring Walter Rothschild sané sampun ngicénin Stresemann nureksain paksi ring museumnyané ring Tring, Hertfordshire, Inggris.
Jalak Bali tetep dados spésiés sané kagenahang ring génus *Leucopsar*. Kacingak pinih nampek mapaiketan sareng *[[Sturnia]]* lan jalak brahmana sané pangawitnyané kagenahang ring *[[Sturnus]]* salanturnyané kagingsirang olih panilikan ring warsa 2008 dados *[[Sturnia]]*, saking *Sturnus* sané kawatesin banget manut paraphilétik.

Jalak Bali inggih punika kedis jalak maukuran sedeng-ageng sawatara lantangné . Ipun meh-mehan makasami putih antuk jambul sane dawa, ulung, ujung kampid lan ujung ikuhnyane ireng. Madué tagihan sané mawarna barak lan kuning antuk kulit ten mabulu mawarna biru ring sajebag mata lan batis. Soroh kelaminnyané pateh ring rupannyané nanging sané muani madué jambul sané lantang tekéning sané pengina. jalak kampid ireng (*Acridotheres melanopterus*), spésiés sané pateh, madué jambul sané cendet lan wawengkon sané doh langkung ageng warna ireng ring kampid lan ikuh, kawewehin bungkung mata kuning (tanpa bulu) lan batis.

## Distribusi miwah habitat
Kisaran Jalak Bali puniki kawatesin ring sisi kalér kauh Bali (lan pulo-pulo ring pasisi pasihnyané) ring Indonésia, ring dija ipun pinaka wantah assiki spésiés vértebrata éndemik ring pulo puniki. Daweg warsa 1991, kedis puniki katetapang dados lambang fauna Bali. Kaenahang ring koin 200 rupiah Indonésia, aksara Bali ipun ᬚᬮᬓ᭄ᬩᬮᬶ.

## Parilaksana & ékologi
Ring habitat alaminyané nénten kacingakin, ngawigunayang muncuk taru pinaka panutup miwah–nénten sekadi jalak tiosan–ketahnyané rauh ring tanah wantah jagi nginum utawi ngrereh lakaran masebun; puniki pacang kacingak dados adaptasi ring keterhatiannyané majeng prédator ritatkala medal ring genah sané terbuka. Jalak Bali sering mapupul maseja ritatkala kari alit mangda becik ngerereh amah-amahan lan saling nyaga saking buron prédator. Amah-amahan myna Bali minakadi woh-wohan, wiji-wijian, uled miwah sarwa gumatat gumintit. Vokalisasi punika inggih punika makudang-kudang kaukan sané tajem lan menciak sane kategesin.

### Pambiakan
Rikala masan nganten (masa sabeh ring Bali), sané muani ngadaut sané pengina antuk nyambat keras lan ngigel menek tuun. Kedis puniki masebun ring song punyan, antuk sané panginané mataluh lan ngembasang kalih utawi tiga taluh. Makekalih muani lan pangina makta ajengan nuju sebunné antuk anak pianakné sesampunné netas.

## Kahanan miwah konservasi
Jalak Bali puniki kaancem punah, lan populasi liar sampun nampek punah ngawit pinih kidik warsa 1994. Ngantos warsa 2015, kirang saking 100 kedis wayah sané katarka wenten ring alam liar, antuk sawatara 1.000 sané kapercayain prasida maurip ring panangkaran. Myna Bali wénten ring Lampiran I CITES. Paadolan yadiastun ring spésimén sané kapiara ring panangkaran sampun kaatur ketat taler spesies punika katahnyane nenten wenten manut hukum majeng ring angga swasta. Sakéwanten, ahli avikulturalis sané sampun madué pengalaman prasida mapaiketan sareng program pemuliaan tawanan, sané ngawinang ipun prasida miara spesies puniki manut hukum. Akeh kedis sane katangkap sane katumbas ring pasar gelap kakenehang kalih rahina saking akehnyane individu sane kapolihang manut hukum ring program pemuliaan tawanan.

Ring warsa 2018, wenten tiga genah ring Bali sane kedis punika wenten ring alam liar: Taman Nasional Bali Kawan; Pulo alit Bali Nusa Penida lan genah pembiakan lan pelepasan Yayasan Begawan ring Melinggih Kelod, Payangan.

## Pustaka

### Cingak malih
* Taman Nasional Bali Kawan

### Pranala jaba

*  BirdLife Species Factsheet
*  IUCN Red List
*  Red Data Book 
*  Database Burung Terancam Punah